Элек бер үк ваҡытта бер нисә пәйғәмбәр йәшәгән ваҡыттар булған. Ҡалған пәйғәмбәрҙәр кемгә китап төшөрөлһә, шуға буйһонған. Уның әмерҙәрен ҡабул итеп, халыҡҡа еткергәндәр. Ҡайһы берҙәре бик бөйөк пәйғәмбәр булып танылған. Ике генә сәхәбәһе булған пәйғәмбәрҙәр ҙә булған. Пәйғәмбәрҙәр — кешеләр араһында иң юғары мәртәбәләрҙә булған кешеләр. Улар гонаһһыҙ, саф. Гонаһ эшләтмәҫ уларҙан Аллаһ. Иң матур холоҡ, тәбиғәт уларға бирелгән. Ошондай булыуҙары менән бергә, иң күп ғазап сигеүселәр ҙә — улар.